ai4bharat/Pralekha huggingface dataset:
ऊर्जा मंत्रालय
विद्युत क्षेत्रातील परस्परहिताच्या बाबींसंदर्भातील माहितीच्या देवाणघेवाणीला मान्यता देणाऱ्या सामंजस्य कराराला केंद्रीय मंत्रीमंडळाची मंजुरी
पंतप्रधान नरेंद्र मोदींच्या अध्यक्षतेखालील केंद्रीय मंत्रीमंडळाने, भारताचे केंद्रीय विद्युत नियामक मंडळ  आणि युनायटेड स्टेट्स ऑफ अमेरिकेचे फेडरल एनर्जी रेग्युलेटरी कमिशन,  यांच्यामधील सामंजस्य कराराच्या प्रस्तावाला मान्यता दिली आहे. विद्युत क्षेत्रातील परस्पर हिताच्या माहितीची तसेच अनुभवांची देवाणघेवाण करण्याची अनुमती देणारा हा प्रस्ताव आहे.
हा सामंजस्य करार नियामक आणि धोरणात्मक चौकट यामध्ये सुधारणा करत विद्युत विपणनाची कार्यक्षमता तसेच ग्रीडची विश्वसनियता वाढवण्यास मदत करेल.
या सामंजस्य करारात खालील बाबी अंतर्भूत आहेत.
1. विद्युतउर्जेसंबधीत बाबी आणि परस्परहिताच्या क्षेत्रातील माहिती व नियामक बाबींच्या देवाणघेवाणीसाठी संभवनीय धोरणांची माहिती घेणे.
2. परस्परांच्या विद्युत सुविधां उपक्रमांमध्ये सहभाग भाग घेण्यासाठी आयुक्त आणि कर्मचाऱ्यांच्या भेटींचे आयोजन करणे.
3. परिसंवाद, भेटीगाठी आणि देवाणघेवाणीत सहभाग
4. परस्परहिताचे कार्यक्रमाची आखणी तयार करणे आणि जेणेकरून त्याआधारे स्थानिक पातळीवरील सहभाग वाढवण्याच्या हेतूने ते राबवता येतील.
5. व्यावहारिक आणि परस्पर हिताच्या असणाऱ्या उर्जाक्षेत्राशी निगडीत  बाबींसंबधीत भाष्य करु शकणाऱ्या तज्ज्ञ व्यक्ती उपलब्ध करून देणे.
गृह मंत्रालय
देशवासीयांनी आपल्या समाजमाध्यमावरील खात्यांचा डीपी बदलून तिरंगा ठेवावा - केंद्रीय गृह आणि सहकारमंत्री अमित शाह यांचे आवाहन
स्वातंत्र्याचा अमृत महोत्सव संस्मरणीय बनवण्यासाठी पंतप्रधान नरेंद्र मोदी यांच्या आवाहनानुसार अमित शहा यांनी आज त्यांच्या सर्व समाजमाध्यम खात्यांचे प्रोफाइल छायाचित्र म्हणून तिरंगा ठेवला
राष्ट्रध्वजाप्रति आपले प्रेम आणि आदर व्यक्त करण्यासाठी मी प्रत्येकाला आवाहन करतो की त्यांनी त्यांच्या समाजमाध्यमांवरील खात्यांच्या डीपीवर तिरंगा ठेवावा - अमित शाह
नवी दिल्ली, 2 ऑगस्ट 2022
देशवासीयांनी आपल्या समाजमाध्यमावरील खात्यांचा डीपी बदलून त्याजागी तिरंगा ठेवावा असे आवाहन केंद्रीय गृह आणि सहकार मंत्री अमित शहा यांनी केले आहे. ट्विटच्या माध्यमातून अमित शाह यांनी सांगितले की, " पंतप्रधान नरेंद्र मोदी यांच्या आवाहनानुसार, स्वातंत्र्याचा अमृत महोत्सव संस्मरणीय करण्यासाठी मी माझ्या सर्व समाजमाध्यमावरील खात्यांच्या प्रोफाइल छायाचित्रावर तिरंगा ठेवला आहे."
अमित शाह म्हणाले की, "राष्ट्रध्वजाबद्दल तुमचे प्रेम आणि आदर व्यक्त करण्यासाठी मी सर्वांना विनंती करतो की, तुमच्या समाजमाध्यमावरील खात्यांचा डीपी बदलून तिरंगा ठेवा."S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
पंतप्रधान कार्यालय
हैदराबादमध्ये भोईगुडा येथील आगीच्या दुर्घटनेत झालेल्या जीवितहानीबद्दल पंतप्रधानांनी शोक व्यक्त केला; पिडीतांसाठी पीएमएनआरएफमधून सानुग्रह मदत मंजूर केली
नवी दिल्ली 23 मार्च 2022
पंतप्रधान नरेंद्र मोदी यांनी हैदराबाद येथील भोईगुडा भागातील आगीत झालेल्या जीवितहानीबद्दल शोक व्यक्त केला आहे.
पंतप्रधानांनी पीएमएनआरएफ अर्थात पंतप्रधान राष्ट्रीय मदत निधीमधून या घटनेत मृत्युमुखी पडलेल्यांच्या कुटुंबाला प्रत्येकी 2 लाख रुपयांची सानुग्रह मदत देण्याची घोषणा केली आहे.
आपल्या ट्विट संदेशांच्या साखळीत पंतप्रधान म्हणाले;
“हैदराबादच्या भोईगुडा भागात लागलेल्या आगीच्या दुर्घटनेत जीव गमावलेल्या नागरिकांबद्दल तीव्र दुःखी झालो आहे. या दुःखद प्रसंगी पीडित कुटुंबांप्रती मी संवेदना व्यक्त करतो. या घटनेत मृत्युमुखी पडलेल्या प्रत्येक व्यक्तीच्या कुटुंबाला पीएमएनआरएफमधून प्रत्येकी 2 लाख रुपयांची सानुग्रह मदत देण्यात येईल: पंतप्रधान@narendramodi”
"హైదరాబాద్లోని భోయిగూడలో జరిగిన ఘోర అగ్నిప్రమాదంలో ప్రాణ నష్టం జరగడం బాధాకరం. ఈ దుఃఖ సమయంలో మృతుల కుటుంబాలకు నా సానుభూతి తెలియజేస్తున్నాను. PMNRF నుండి ఒక్కొక్కరికి 2 లక్షలు ఎక్స్ గ్రేషియా మరణించిన వారి కుటుంబాలకు ఇవ్వబడుతుంది: PM @narendramodi"
उपराष्ट्रपती कार्यालय
शेती लवचिक, शाश्वत आणि फायदेशीर बनवण्यासाठी रचनात्मक बदल करण्याचे उपराष्ट्रपतींचे आवाहन
नवी दिल्ली, 17 जानेवारी 2019
शेती लवचिक, शाश्वत आणि फायदेशीर बनवण्यासाठी तसेच शेतीप्रती सकारात्मक दृष्टीकोन असावा यासाठी धोरणात्मक हस्तक्षेपाच्या माध्यमातून रचनात्मक बदल करण्याचे आवाहन उपराष्ट्रपती एम. व्यंकय्या नायडू यांनी केले. हैद्राबाद येथे ॲग्री व्हिजन 2019 या दोन दिवसीय परिषदेच्या उद्घाटन प्रसंगी ते बोलत होते. कृषी क्षेत्राला भेडसावणाऱ्या अनेक आव्हानांवर दीर्घकालीन आणि सर्वसमावेशक तोडगा काढण्यासाठी सर्व संबंधितांनी ठोस कृती करण्याची गरज त्यांनी व्यक्त केली. कर्जमाफीसारख्या अल्पकालीन उपाययोजनांमुळे तात्पुरता दिलासा मिळतो आणि दीर्घकालावधीचा विचार करता शेतकऱ्यांना लाभदायक ठरत नाही असे ते म्हणाले. व्यापाराच्या अनुकूल अटींची कमतरता, लहरी पाऊस, तंत्रज्ञान शेतकऱ्यांपर्यंत वेळेत न पोहोचणे आणि योग्य विपणन व्यवस्थेचा अभाव यासारख्या कारणांमुळे शेतकरी शेती सोडत असल्याबद्दल त्यांनी चिंता व्यक्त केली. शेतकऱ्यांनी शाश्वत उत्पन्न मिळवण्यासाठी कृषी संलग्न उपक्रम हाती घेण्याची गरज असल्याचे त्यांनी सांगितले.
शेतकऱ्यांचे उत्पन्न 2022 पर्यंत दुपटीने वाढवण्याचे महत्वाकांक्षी उद्दिष्ट साध्य करण्यासाठी सरकार, वैज्ञानिक समुदाय, कृषी विज्ञान केंद्र आणि शेतकऱ्यांनी एकत्रित प्रयत्न करण्याचे आवाहन त्यांनी केले.
N.Sapre/S.Kane/P.Malandkar
(Visitor Counter : 80
पंतप्रधान कार्यालय
बाळासाहेब ठाकरे यांच्या जयंतीनिमित्त पंतप्रधानांनी केले त्यांचे स्मरण
पंतप्रधान नरेंद्र मोदी यांनी बाळासाहेब ठाकरे यांना जयंतीनिमित्त वाहिली आदरांजली
एका ट्विटमध्ये पंतप्रधान म्हणाले;
"बाळासाहेब ठाकरे यांच्या जयंतीदिनी त्यांचे स्मरण . त्यांच्याशी मी विविध विषयांवर केलेला संवाद कायम हृदयात जतन केला आहे. ते विपुल ज्ञानाने आणि बुद्धीसामर्थ्याने संपन्न होते . त्यांनी आपले जीवन लोककल्याणासाठी समर्पित केले.''
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 124.96 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या 99,763
उपचाराधीन रुग्णांचे प्रमाण एकूण रुग्णसंख्येच्या तुलनेत 1% पेक्षाही कमी, सध्या हे प्रमाण 0.29%; मार्च 2020 पासून सर्वात कमी
रुग्ण बरे होण्याचा दर सध्या 98.35%
गेल्या 24 तासात 8548 रुग्ण बरे, त्यामुळे बरे झालेल्या एकूण रुग्णसंख्या 3,40,37,054 वर
गेल्या 24 तासात 9765 नवे रुग्ण आढळले
दैनंदिन पॉझिटिव्हिटी दर  गेल्या 59 दिवसांपासून 2% पेक्षा कमी
साप्ताहिक पॉझिटिव्हिटी दर  गेल्या 18 दिवसांपासून 1% पेक्षा कमी
आतापर्यंत एकूण 64.35 कोटी चाचण्या करण्यात आल्या.
वाणिज्य आणि उदयोग मंत्रालय
आंबा निर्यातीला चालना देण्यासाठी अपेडा तर्फे बहारीनमध्ये आठ दिवसीय आंबा महोत्सवाचे आयोजन
भारताच्या पूर्व भागातील 34 प्रकारचे आंबे प्रदर्शनात आहेत
नवी दिल्ली, 14 जून 2022
आंबा निर्यातीस मोठे प्रोत्साहन देण्यासाठी कृषी आणि प्रक्रियायुक्त अन्न उत्पादन निर्यात विकास प्राधिकरणाने  किंग्डम ऑफ बहारीन मध्ये भारतीय दूतावास आणि अल जझीरा समूह यांच्या सहकार्याने 13 जूनपासून आठ दिवसीय आंबा महोत्सव आयोजित केला आहे.
या प्रदर्शनात पश्चिम बंगाल, बिहार, झारखंड, उत्तर प्रदेश,आणि ओडिशा या पूर्वेकडील राज्यांमधील 34 प्रकारचे आंबे, बहारीनमधील 8 वेगवेगळ्या ठिकाणच्या अल जझीरा सुपरमार्केट्मधे मांडण्यात आले आहेत. यापैकी 27 प्रकार पश्चिम बंगालमधील तर प्रत्येकी दोन प्रकार बिहार, झारखंड, ओडिशा येथील तर उत्तर प्रदेशातील एक प्रकार आहे. सर्व प्रकारचे आंबे थेट शेतकरी आणि दोन शेतकी उत्पादक संघटनांकडून घेण्यात आले आहेत. हे आंबा प्रदर्शन 20 जून 2022 पर्यंत सुरु राहील.
बहारीनमधील आंबा प्रदर्शन हा भारतीय आंब्याला आंतरराष्ट्रीय बाजारपेठ मिळवून देण्याच्या अपेडाच्या ' आंबा महोत्सव 2022 ' या नवीन योजनेचा भाग आहे. भारतीय आंब्यांना जागतिक मंच उपलब्ध करून देण्यासाठी असलेली ही अपेडाची कटिबद्धता असून परिणामी पूर्व भागातील 34 प्रकारचे आंबे पहिल्यांदाच बहारीनमध्ये मांडण्यात आले आहेत. यापूर्वी हापूस, केसर, बेगमपल्ली, अशा प्रकारचे पश्चिम आणि दक्षिण भागातील आंब्यांचे प्रकार जागतिक प्रदर्शनात ठेवण्यात आले होते.
या आंबा महोत्सवाचे उदघाटन भारताचे बहारीनमधील राजदूत पीयूष श्रीवास्तव यांच्या हस्ते, जझीरा समूहाचे अध्यक्ष अब्दुल हुसेन खलील दवानी यांच्या उपस्थितीत झाले.R.Aghor/N.Mathure/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
गृह मंत्रालय
राज्यपाल व मुख्यमंत्री यांच्या उपस्थितीत राष्ट्रीय एकता दौडचा शुभारंभ
देशाचे माजी उपपंतप्रधान व गृहमंत्री सरदार वल्लभभाई पटेल यांच्या १४४ व्या जयंतीनिमित्त आज मुंबई येथे राष्ट्रीय एकता दौडचे  आयोजन करण्यात आले.
राज्यपाल भगत सिंह कोश्यारी व मुख्यमंत्री देवेंद्र फडणवीस यांनी झेंडा दाखवून एकता दौडला रवाना केले. राज्यपाल कोश्यारी यांनी यावेळी उपस्थितांना राष्ट्रीय एकता दिनाची शपथ दिली.
महाराष्ट्र शासन व मुंबई महापालिकेच्या वतीने 'रन फॉर युनिटी' या कार्यक्रमाचे आयोजन करण्यात आले होते.
महसूलमंत्री चंद्रकांत पाटील, आमदार राहुल नार्वेकर, आमदार राहुल कुल, मुख्य सचिव अजोय मेहता, मुंबईचे पोलीस आयुक्त संजय बर्वे , कोकण विभागाचे आयुक्त शिवाजी दौंड, मुंबई महापालिकेचे अतिरिक्त आयुक्त आबासाहेब जऱ्हाड, मुंबई शहरचे जिल्हाधिकारी बन्सी गवळी, आदी उपस्थित होते.
एकता दौडमध्ये आंतरराष्ट्रीय, राष्ट्रीय खेळाडू, राष्ट्रीय सेवा योजना, राष्ट्रीय कॅडेट कोर, जलद कृती दल , कमांडो, पोलीस पथके, बँक ऑफ इंडिया, स्टेट बँक ऑफ इंडिया, पंजाब नॅशनल बँक यांचे कर्मचारी, विविध महाविद्यालयाचे विद्यार्थी, स्काऊट गाईडसह क्रीडा अधिकारी, प्रशिक्षक यांच्यासह बालकांपासून वृद्धांपर्यंत नागरिक सहभागी झाले होते.
एकता दौडची सुरुवात नरीमन पोइंट येथे तर समारोप मरीन ड्राईव्ह येथील ग्रँट मेडिकल कॉलेज जिमखाना येथे झाला.
ग्राहक व्यवहार, अन्न आणि सार्वजनिक पुरवठा मंत्रालय
2022-23 या रब्बी विपणन हंगामात 187.86 लाख मेट्रिक टन गव्हाची खरेदी 
रब्बी विपणन हंगाम 2022-23 मधे 37,852.88 कोटी रुपये किमान आधारभूत किंमत मूल्याच्या गहू खरेदीचा आतापर्यंत 17.85 लाख शेतकऱ्यांना लाभ
नवी दिल्ली, 27 जून 2022
रब्बी विपणन हंगाम 2022-23 मध्ये केंद्रीय साठ्याअंतर्गत गहू खरेदी प्रगतीपथावर आहे. 26.06.2022, पर्यंत, 187.86 लाख मेट्रिक टन गव्हाची खरेदी करण्यात आली आहे, ज्यामुळे सुमारे 17.85 लाख शेतकर्यांना लाभ झाला आहे ज्याची किमान आधारभूत किंमत 37, 852.88 कोटी रुपये आहे.
रब्बी विपणन हंगाम 2022-23 मधील गहू खरेदी 
27.06.2022 रोजी
|
|
State/UT
|
|
Quantity of wheat Procured 
|
|
No of farmers benefitted
|
|
MSP value 
|
|
PUNJAB
|
|
9646954
|
|
798851
|
|
19438.61
|
|
HARYANA
|
|
4181151
|
|
310966
|
|
8425.02
|
|
UTTAR PRADESH
|
|
333697
|
|
80709
|
|
672.40
|
|
MADHYA PRAESH
|
|
4602796
|
|
591093
|
|
9274.63
|
|
BIHAR
|
|
3522
|
|
642
|
|
7.10
|
|
RAJASTHAN
|
|
8892
|
|
816
|
|
17.92
|
|
UTTRAKHAND
|
|
2127
|
|
548
|
|
4.29
|
|
CHANDIGARH
|
|
3221
|
|
379
|
|
6.49
|
|
DELHI
|
|
1
|
|
1
|
|
0.00
|
|
GUJARAT
|
|
6
|
|
3
|
|
0.01
|
|
HIMACHAL PR.
|
|
2931
|
|
1033
|
|
5.91
|
|
J & K
|
|
252
|
|
62
|
|
0.51
|
|
TOTAL
|
|
18785550.28
|
|
1785103
|
|
37852.88
खरीप विपणन हंगाम 2021-22 मध्ये, विविध राज्ये/ केंद्रशासित प्रदेशांमध्ये केंद्रीय साठ्याअंतर्गत तांदूळ खरेदी सुरळीतपणे सुरू आहे. 26.06.2022 पर्यंत एकूण 860.82 लाख मेट्रिक टन तांदूळ  खरेदी करण्यात आला. 1,68,720.89 कोटी रुपयांच्या किमान आधारभूत किंमत मूल्याच्या या खरेदीचा 125.36 लाख शेतकर्यांना फायदा झाला आहे.N.Chitale/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
संरक्षण मंत्रालय
भारतीय नौदल आणि भारतीय सागरी विद्यापीठ यांचे तांत्रिक सहकार्याच्या दिशेने मार्गक्रमण
तांत्रिक सहकार्यासाठी भारतीय नौदल आणि भारतीय सागरी विद्यापीठ यांच्यात 02 जून 23 रोजी नवी दिल्ली येथे एका सामंजस्य करारावर स्वाक्षरी करण्यात आली. या सामंजस्य करारामध्ये सेंटर ऑफ एक्सलन्स , आयएनएस शिवाजी, लोणावळा आणि भारतीय सागरी विद्यापीठ यांच्या चमूद्वारे प्रशिक्षण, संयुक्त संशोधन आणि विकास, सहयोगी अभ्यासक्रम, क्षेत्रीय स्तरावरील समस्यांचे निराकरण या क्षेत्रातील सहकार्याची प्रक्रिया स्पष्ट केली आहे.
या सामंजस्य करारावर चीफ ऑफ मटेरियल व्हाईस ॲडमिरल संदीप नैथानी आणि भारतीय सागरी विद्यापीठाच्या कुलगुरू डॉ. मालिनी व्ही शंकर, आयएएस  यांनी स्वाक्षरी केली.
आरोग्य आणि कुटुंब कल्याण मंत्रालय
कोविड-19 बाबत ताजी माहिती
देशव्यापी लसीकरण मोहिमेअंतर्गत आतापर्यंत कोविड प्रतिबंधक लसीच्या 57 कोटी 61 लाख मात्रा देण्यात आल्या
भारतात गेल्या 24 तासांत 34,457 नव्या रुग्णांची नोंद झाली
सध्याच्या कोविड सक्रीय रुग्णांची संख्या आतापर्यंतच्या एकूण कोविड बाधित रुग्णसंख्येच्या 1.12% या मार्च 2020 पासूनच्या नीचांकी पातळीवर
देशात सध्या 3,61,340 कोविड सक्रीय रुग्ण आहेत, ही गेल्या 151 दिवसांतील सर्वात कमी रुग्णसंख्या आहे
रोगमुक्ती दरात वाढ होऊन सध्या तो 97.54% आहे, मार्च 2020 पासूनच्या सर्वात उच्चांकी पातळीवर
गेल्या 24 तासांत 36,347 जण बरे झाले; आता बरे झालेल्यांची एकूण संख्या 3,15,97,982
साप्ताहिक पॉझिटीव्हिटी दर  गेले 56 दिवस 3% पेक्षा कमी
दैनंदिन पॉझिटीव्हिटी दर  गेले 26 दिवस 3% पेक्षा कमी
आतापर्यंत कोविड संसर्ग तपासणीच्या एकूण 50 कोटी 45 लाख चाचण्या करण्यात आल्या
रेल्वे मंत्रालय
महाराष्ट्र, उत्तर प्रदेश, मध्य प्रदेश आणि दिल्ली नंतर आता ऑक्सिजन एक्सप्रेसची सेवा हरियाणा आणि तेलंगणा पर्यंत विस्तारित
भारतीय रेल्वेने वाहून नेलेले एकूण द्रवरुपी वैद्यकीय ऑक्सिजन  पुढील 24 तासांत जवळजवळ 640 मेट्रिक टनावर पोहोचेल
राज्यांना सहाय्य करण्यासाठी भारतीय रेल्वेची ऑक्सिजन एक्सप्रेस सेवा निरंतर सुरु राहणार
नवी दिल्ली, 29 एप्रिल 2021
महाराष्ट्र, उत्तर प्रदेश, मध्य प्रदेश आणि दिल्ली नंतर आता ऑक्सिजन एक्सप्रेसची सेवा हरियाणा आणि तेलंगणा पर्यंत विस्तारित झाल्याने राज्यांना दिलासा मिळत आहे.
ही सेवा अशीच अखंड सुरु ठेवण्यासाठी आणखी तीन गाड्यांचा समावेश करण्यात आला आहे, या गाड्या द्रवरूपी ऑक्सिजन घेऊन जात आहेत किंवा ऑक्सिजन भरणा केंद्रांच्या दिशेने रवाना झाल्या आहेत. भारतीय रेल्वेने वाहून नेलेले द्रवरूपी वैद्यकीय ऑक्सिजन  पुढील 24 तासांत एकूण 640 मेट्रिक टनावर पोहोचेल.
5 टँकरमध्ये 76.29 मेट्रिक टन द्रवरूपी वैद्यकीय ऑक्सिजन असलेली पाचवी ऑक्सिजन एक्सप्रेस आज उत्तरप्रदेशला पोहोचली.
अंगुल  येथून दोन टँकरसह ऑक्सिजन एक्सप्रेस रवाना झाल्याने आज हरियाणाला पहिली ऑक्सिजन एक्सप्रेस पोहोचणार आहे. रिकामे टॅंकर फरीदाबाद ते राउरकेला मार्गावर असून ते आज रात्री ती पोहोचण्याची अपेक्षा आहे.
तेलंगणा सरकारनेही रेल्वेला ऑक्सिजन एक्सप्रेस पाठवण्याची विनंती केली आहे.
आवश्यक कळवणाऱ्या सर्व राज्यांना ऑक्सिजन वाहतूक सेवा देण्यासाठी रेल्वे सज्ज आहे. सध्या सुरू असलेल्या या ऑक्सिजन पुरवठा प्रक्रियेत राज्ये रेल्वेला टँकर पुरवत आहेत. त्यानंतर ऑक्सिजन निर्मिती केंद्रांमधून ऑक्सिजन घेऊन तो आवश्यक असलेल्या राज्यांना पुरविण्यासाठी रेल्वे आवश्यक त्या जलद मार्गाचा अवलंब करत आहे .
द्रवरूपी ऑक्सिजन हा क्रायोजेनिक असल्याने याची वाहतुक करणे जिकीरीचे असल्याने त्यावर बर्याच मर्यादा आहेत.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
मंत्रिमंडळ
राष्ट्रीय मानसिक आरोग्य पुनर्वसन संस्था भोपाळ ऐवजी सिहोर इथे उभारायला मंत्रिमंडळाची मान्यता
नवी दिल्ली, 3 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, याआधी 16 मे 2018 रोजी घेण्यात आलेल्या निर्णयात अंशतः सुधारणा करत, राष्ट्रीय मानसिक पुनर्वसन संस्था मध्य प्रदेशातल्या भोपाळ ऐवजी सिहोर जिल्ह्यात इथे उभारण्याला मान्यता देण्यात आली.
मानसिक आरोग्य पुनर्वसन क्षेत्रात देशात अशा प्रकारे उभारण्यात येणारी ही पहिली संस्था असेल. मानसिक आरोग्य पुनर्वसन क्षेत्रात,मानव संसाधन आणि संशोधन क्षमता उभारण्याला या संस्थेमुळे मदत होणार आहे. मानसिक आजार ग्रस्त रुग्णांच्या पुनर्वसनासाठी उत्तम आदर्श मॉडेल ही संस्था सुचवणार आहे.
B.Gokhale/N.Chitale/P.Malandkar
(Visitor Counter : 76
नागरी उड्डाण मंत्रालय
नागरी विमान वाहतूक मंत्री ज्योतिरादित्य सिंधिया यांनी मुंबई आणि सॅन फ्रान्सिस्को दरम्यान थेट विमानसेवेचे केले उद्घाटन
ही सेवा आठवड्यातून तीन दिवस चालवण्यात येईल
नवी दिल्ली, 15 डिसेंबर 2022
केंद्रीय नागरी विमान वाहतूक आणि पोलाद मंत्री ज्योतिरादित्य एम. सिंधिया यांनी आज मुंबई आणि सॅन फ्रान्सिस्को दरम्यान थेट विमानसेवेचे उद्घाटन केले.
या मार्गावर एअर इंडिया 15 डिसेंबर 2022 पासून खालील वेळापत्रकानुसार विना- थांबा विमान सेवा चालवेल:
|
|
Flt No.
|
|
From
|
|
To
|
|
Freq.
|
|
Dep. Time 
|
|
Arr. Time 
|
|
AI179
|
|
BOM
|
|
SFO
|
|
Thrice a week
|
|
1430
|
|
1700
|
|
AI180
|
|
SFO
|
|
BOM
|
|
Thrice a week
|
|
2100
|
|
0340+2
आपल्या भाषणात नागरी विमान वाहतूक मंत्री ज्योतिरादित्य सिंधिया यांनी सांगितले की, पंतप्रधान नरेंद्र मोदी यांच्या दूरदर्शी नेतृत्वाखाली भारतातील नागरी विमान वाहतूक क्षेत्र परिवर्तन घडवत आहे. भारताच्या स्वातंत्र्याच्या सुरुवातीच्ग्या 68 वर्षात केवळ 74 विमानतळ होते , ज्यात आता वाढ होऊन ही संख्या 145 वर गेली आहे, यात हेलीपोर्ट आणि वॉटर एरोड्रोमचा समावेश आहे. देशात नागरी विमान वाहतुकीचे लोकशाहीकरण झाले आहे. 2013-14 मध्ये प्रवासी संख्या 63 दशलक्ष होती, ती 2019-20 या वर्षात 144 दशलक्ष पर्यंत गेली आहे. आंतरराष्ट्रीय प्रवासी संख्येतही अशीच वाढ दिसून आली आहे.
त्यांनी भारतीय विमान कंपन्यांना वाढत्या आंतरराष्ट्रीय वाहतुकीकडे लक्ष देण्याचे आणि सध्या आंतरराष्ट्रीय विमान कंपन्यांचे वर्चस्व असलेली लांब पल्ल्याच्या मार्गाची बाजारपेठ काबीज करण्यासाठी आणखी मोठी विमाने खरेदी करण्याचे आवाहन केले.
सिंधिया पुढे म्हणाले की, दिल्लीत भारताचे पहिले आंतरराष्ट्रीय केंद्र स्थापन करण्यासाठी केंद्र सरकार प्रमुख विमान कंपन्यांशी चर्चा करत आहे ज्याचा अर्थव्यवस्थेच्या सर्व क्षेत्रांवर व्यापक प्रभाव पडेल.
यावेळी महाराष्ट्राचे मुख्यमंत्री एकनाथ संभाजी शिंदे, नागरी विमान वाहतूक मंत्रालयाचे सचिव राजीव बन्सल, एअर इंडियाचे सीईओ कॅम्पबेल विल्सन आणि भारतीय विमानतळ प्राधिकरण आणि नागरी विमान वाहतूक मंत्रालयाचे इतर वरिष्ठ अधिकारी देखील उपस्थित होते.S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 122
आर्थिक व्यवहार विषयक मंत्रिमंडळ समिती
व्यवस्थापन नियंत्रण कायम ठेवून निवडक सीपीएसई मध्ये केंद्र सरकारच्या समभागाचा हिस्सा 51 टक्क्याच्या खाली आणायला मंत्रिमंडळाची मंजुरी
नवी दिल्ली, 20 नोव्हेंबर 2019
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय मंत्रिमंडळ समितीने सरकारी भागभांडवल आणि सरकारद्वारा नियंत्रित संस्थेचा हिस्सा विचारात घेऊन तसेच व्यवस्थापनाचे नियंत्रण कायम ठेवत निवडक सीपीएसईमध्ये केंद्र सरकारच्या समभागाचा हिस्सा 51 टक्क्याच्या खाली आणायला तत्वतः मंजुरी दिली आहे.
लाभ :-
निवडक सीपीएसई मधील निर्गुंतवणुकीची व्याप्ती वाढवणे हा यामागील उद्देश आहे. यामुळे देशाची संपत्ती अधिकाधिक लोकांपर्यंत पोहचवणे, सीपीएसई मधील सरकारी गुंतवणुकीचे प्रभावी व्यवस्थापन, अधिक पारदर्शकता आणि देशाच्या उच्च आर्थिक विकासात सीपीएसईचे योगदान वाढवणे ही निर्गुंतवणुकीची उद्दिष्टे साध्य करण्यात मदत होईल.
यामुळे बाजारात उपलब्ध फ्री फ्लोट देखील वाढेल ज्याचा भारतीय भांडवल बाजारातील परकीय गुंतवणूकीवर सकारात्मक परिणाम होऊ शकेल आणि किरकोळ तसेच संस्थात्मक गुंतवणूकदारांसाठी व्यापक गुंतवणूक व्यवस्था निर्माण होईल आणि संभाव्य सकारात्मक गुंतवणूकदारांमुळे सीपीएसईचा बाजारपेठेतील परतावा वाढण्यास मदत होईल.
G.Chippalkatti/S.Kane/D.Rane
(Visitor Counter : 53
ऊर्जा मंत्रालय
2030 पर्यंत बिगर जीवाश्म इंधनावर आधारित 500 गिगावॅट स्थापित वीज क्षमता गाठण्याच्या दिशेने भारताने टाकले आणखी एक मोठे पाऊल
नवी दिल्ली, 7 डिसेंबर 2022
- ऊर्जा मंत्रालयाने 2030 पर्यंत नियोजित अक्षय ऊर्जा प्रकल्पातून विजेसाठी सर्वसमावेशक योजना तयार केली.
- अतिरिक्त पारेषण प्रणाली  आणि बॅटरी ऊर्जा साठवण क्षमता निर्मिती याचा योजनेमध्ये समावेश आहे
- 2030 पर्यंत 500 गिगावॉट जीवाश्मेतर इंधनावर आधारित स्थापित क्षमता असलेल्या ट्रान्समिशन प्रणाली योजनेसाठी ऊर्जा मंत्रालयाने उच्च-स्तरीय समिती स्थापन केली.
- "2030 पर्यंत 500 गिगाव़ॉट पेक्षा जास्त अक्षय ऊर्जा क्षमतेच्या एकत्रिकरणासाठी पारेषण प्रणाली " या शीर्षकाखाली समितीने तपशीलवार आराखडा तयार केला आहे.
केंद्रीय ऊर्जा आणि नवीन आणि अक्षय ऊर्जा मंत्री आर के सिंग यांनी आज नवी दिल्लीत "2030 पर्यंत 500 गिगाव़ॉट पेक्षा जास्त अक्षय ऊर्जा क्षमतेच्या एकात्मतेसाठी पारेषण प्रणाली" योजनेचा आराखडा जारी केला.
ऊर्जा मंत्रालयाने केंद्रीय विद्युत प्राधिकरणाच्या अध्यक्षतेखाली भारतीय सौर ऊर्जा महामंडळ, सेंट्रल ट्रान्समिशन युटिलिटी ऑफ इंडिया लिमिटेड, पॉवर ग्रिड कॉर्पोरेशन ऑफ इंडिया लिमिटेड, राष्ट्रीय सौर ऊर्जा संस्था आणि नॅशनल इन्स्टिट्यूट ऑफ विंड यांच्या प्रतिनिधींसह एक उच्चस्तरीय समिती स्थापन केली. 2030 पर्यंत 500 गिगावॉट गैर-जीवाश्म इंधन आधारित स्थापित क्षमता असलेल्या पारेषण प्रणालीच्या नियोजनासाठी या समितीची स्थापना करण्यात आली.
समितीने राज्ये आणि इतर भागधारकांशी सल्लामसलत करून "2030 पर्यंत 500 गिगावॉट पेक्षा जास्त अक्षय ऊर्जा क्षमतेच्या एकात्मतेसाठी पारेषण प्रणाली " नावाची विस्तृत योजना तयार केली. ही योजना 500 गिगावॉट जीवाश्मेतर इंधनावर आधारित एकत्रित उद्दिष्ट साध्य करण्याच्या दिशेने एक मोठे पाऊल आहे. 2030 पर्यंत 537 गिगावॉट नूतनीकरणक्षम ऊर्जा क्षमता असलेल्या आवश्यक पारेषण प्रणालीची विस्तृत योजना आहे.
दिवसभरात मर्यादित कालावधीसाठी अक्षय ऊर्जा निर्मितीची उपलब्धता लक्षात घेऊन, 2030 पर्यंत 51.5 गिगावॉट बॅटरी ऊर्जा साठवण क्षमतेद्वारे ग्राहकांना चोवीस तास वीज उपलब्ध करून दिली जाणार आहे.
जगातील सर्वात जलद नवीकरणीय ऊर्जा क्षमतांच्या वाढीसह ऊर्जा संक्रमणामध्ये भारत जागतिक पातळीवर आघाडीचा देश म्हणून उदयास आला आहे. ऊर्जा संक्रमण क्षेत्रात भारताची महत्त्वाकांक्षा मोठी आहे आणि 2030 पर्यंत 500 गिगावॉट गैर-जीवाश्म इंधनावर आधारित वीज तयार करण्याची योजना आहे. देशात सध्या स्थापित वीजनिर्मिती क्षमता 409 गिगावॉट आहे. त्यात 173 गिगावॉट गैर-जीवाश्म इंधन स्रोत आहेत. ते एकूण स्थापित वीज निर्मिती क्षमतेच्या सुमारे 42% आहेत.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
पर्यावरण, वन एवं जलवायु परिवर्तन मंत्रालय
भारतातील कार्बन उत्सर्जनाबाबत स्पष्टीकरण
नवी दिल्ली, 28 ऑगस्ट 2020
सन 2020 साठी भारतातील कार्बन उत्सर्जनातील घट याबाबत मंत्रालयाच्या एका अधिकाऱ्याने केलेले वक्तव्य काही प्रसारमाध्यमांनी चुकीच्या पद्धतीने मांडले आहे. हे स्पष्ट करण्यात येते की ते वक्तव्य जागतिक कार्बन डाय ऑक्साईड उत्सर्जनातील संभाव्य घट संदर्भात होते, देशाच्या कार्बन उत्सर्जनाबाबत नाही, जे काही महिन्यांपूर्वी आंतरराष्ट्रीय ऊर्जा एजन्सीच्या जागतिक ऊर्जा समीक्षा 2020 च्या अहवालावर आधारित होते.
U.Ujgare/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
श्रम आणि रोजगार मंत्रालय
कामगार आणि रोजगार मंत्रालय आणि युनिसेफ दरम्यान करारावर स्वाक्षरी
उत्तम संधींसाठी शाश्वत आणि दीर्घकालीन बांधिलकीच्या माध्यमातून।भारतातील महिला आणि उपेक्षित घटकांसह युवा वर्गासाठी रोजगाराच्या संधींमध्ये सुधारणा करण्याच्या दृष्टीने भारत वचनबद्ध आहे असे केंद्रीय कामगार आणि रोजगार राज्यमंत्री  संतोष गंगवार म्हणाले.
कामगार व रोजगार मंत्रालय आणि युनिसेफ यांच्यात आज करारावर स्वाक्षरी झाल्यानंतर ते बोलत होते. मंत्रालय, युनिसेफ आणि संबंधित सहकारी सदस्यांची क्षमता वाढवून आपल्या देशाचे भवितव्य घडविण्याच्या दृष्टीने योगदान आणि आकार देण्यासाठी आमच्या तरुण पिढीकडे निवड करण्यासाठी मुबलक पर्याय असतील अशी आम्ही आशा करतो. आमच्या तरुणांना संबंधित कौशल्ये आणि मार्गदर्शन मिळविण्यासाठी सक्षम करण्याच्या दृष्टीने मंत्रालय आणि युनिसेफ यांच्यातील भागीदारीची त्यांनी प्रशंसा केली.
केंद्रीय कामगार व रोजगार राज्यमंत्री  संतोष गंगवार, सचिव , अपूर्व चंद्रा आणि देशातील युनिसेफच्या प्रतिनिधी डॉ. यास्मीन अली हक यांनी या करारावर स्वाक्षरी केली.
एनसीएस अर्थात नॅशनल करिअर सर्व्हिसने कोविड --19 आणि परिणामी अर्थव्यवस्थेच्या लॉकडाऊनमुळे कामगार बाजारपेठेतील आव्हाने कमी करण्यासाठी अनेक उपक्रम हाती घेतले आहेत, असे मंत्री म्हणाले. या उपक्रमाअंतर्गत नोकरी शोधणारे आणि मालक यांच्यातील दरी कमी करण्यासाठी ऑनलाईन रोजगार मेळाव्याचे आयोजन केले जाते जिथे नोकरीच्या नियुक्तीपासून ते उमेदवाराच्या निवडीपर्यंतची संपूर्ण प्रक्रिया पोर्टलवर पूर्ण केली जाते. नोकरी शोधणाऱ्यांना थेट प्रवेश मिळावा यासाठी एनसीएस पोर्टलवर वर्क फ्रॉम होम म्हणजेच घरातून काम करता येईल अशी नोकरी आणि ऑनलाईन प्रशिक्षणासाठी एक खास दुवा तयार करण्यात आला आहे. एनसीएसवरील या सर्व सुविधा विनामूल्य आहेत.
भारतीय युवकांना भविष्यात आत्मविश्वासाने सामोरे जाण्यासाठी सहकार्य आणि सक्षमीकरणाच्या क्षेत्रात, येत्या तीन वर्षांत युनिसेफ आणि कामगार व रोजगार मंत्रालय मोठी कामगिरी करेल, अशी अपेक्षा गंगवार यांनी यावेळी व्यक्त केली.
कामगार आणि रोजगार मंत्रालयाचे सचिव श्री अपूर्व चंद्र, कामगार आणि रोजगार मंत्रालयाचे विशेष सचिव आणि युनिसेफच्या देशातील प्रतिनिधी डॉ. यास्मीन अली हक यावेळी उपस्थित होते.
खाण मंत्रालय
खाणींच्या यशस्वी लिलावासाठी राज्यांना प्रोत्साहनपर लाभ देणार - प्रल्हाद जोशी
खाण मंत्रालयाच्या स्वातंत्र्याचा अमृत महोत्सव आयकॉनिक सप्ताह समारंभास सुरुवात
नवी दिल्ली, 11 जुलै 2022
राज्य सरकारांना खाणींचा यशस्वी लिलाव केल्याबद्दल तसेच ज्यांनी संभाव्य खनिज ब्लॉक्स शोधले आहेत त्यांना प्रोत्साहनपर लाभ दिले जातील असे केंद्रीय संसदीय व्यवहार ,कोळसा आणि खाण मंत्री प्रल्हाद जोशी आज म्हणाले. त्यामुळे इतर राज्यांना खाण क्षेत्रात चांगली कामगिरी करण्यासाठी प्रेरणा मिळेल. उद्या नवी दिल्ली येथे होणाऱ्या राष्ट्रीय खाण आणि खनिजांच्या परिषदेत यशस्वी राज्यांना पुरस्कार दिले जाईल असेही त्यांनी यावेळी सांगितले.
प्रल्हाद जोशी यांनी आज खाण मंत्रालयाच्या ‘आझादी का अमृत महोत्सव आयकॉनिक’ सप्ताह समारंभाचे उद्घाटन केले. केंद्रीय गृहमंत्री अमित शहा हे या एक दिवसीय राष्ट्रीय परिषदेचे प्रमुख पाहुणे असतील असेही ते म्हणाले.
खाण मंत्रालयाचे सचिव, आलोक टंडन यावेळी म्हणाले की, मंत्रालयाच्या सार्वजनिक क्षेत्र उपक्रमाअंतर्गत असणाऱ्या देशभरातील कार्यालयांमध्ये 11 ते 17 जुलै दरम्यान हा आयकॉनिक सप्ताह साजरा होत आहे.
Jaydevi PS /G.Deoda/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
नायजेरिया प्रजासत्ताकाच्या राष्ट्रपतींशी पंतप्रधानांची भेट
नवी दिल्ली 10 सप्टेंबर 2023
नवी दिल्ली येथे सुरु असलेल्या जी-20 समूहाच्या शिखर परिषदेच्या निमित्ताने आज 10 सप्टेंबर 2023 रोजी पंतप्रधान नरेंद्र मोदी आणि नायजेरिया प्रजासत्ताकाचे राष्ट्रपती बोला अहमद टीनुबु यांची भेट झाली.
भारताची जी-20 अध्यक्षता यशस्वी झाल्याबद्दल राष्ट्रपती टीनुबु यांनी पंतप्रधानांचे अभिनंदन केले. आफ्रिकी महासंघाला जी-20 समूहाचे स्थायी सदस्यत्व मिळेल याची सुनिश्चिती केल्याबद्दल तसेच ग्लोबल साउथ देशाच्या हितांना या मंचावर अधिक प्रोत्साहन दिल्याबद्दल त्यांनी पंतप्रधान मोदी यांचे आभार देखील मानले.
व्यापार आणि गुंतवणूक, संरक्षण,कृषी, भरड धान्ये, आर्थिक क्षेत्रातील तंत्रज्ञान तसेच क्षमता निर्मिती यांसह द्विपक्षीय सहकार्यविषयक विस्तृत घटकांवर दोन्ही नेत्यांनी फलदायी चर्चा केली.